Diari Oficial de la Generalitat Valenciana


Sumari del DOGV 9396, del 02-08-2022 (2022/7366)

ORDRE 9/2022, de 27 de juliol, de la Conselleria de Política Territorial, Obres Públiques i Mobilitat, per la qual es regulen les tarifes urbanes dels serveis de transport públic de persones en vehicles automòbils de menys de nou places, de l'àrea de prestació conjunta d'Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9396

Data del DOGV
:   02-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7366


Data del document
:   27-07-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Ordre

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * Alacant
    * tarifa de transport
    * legislació

ORDRE 9/2022, de 27 de juliol, de la Conselleria de Política Territorial, Obres Públiques i Mobilitat, per la qual es regulen les tarifes urbanes dels serveis de transport públic de persones en vehicles automòbils de menys de nou places, de l'àrea de prestació conjunta d'Alacant. [2022/7366]  
Preàmbul  
  
L'article 49.1.15a de l'Estatut d'Autonomia atribueix a la Generalitat la competència exclusiva en matèria de transport terrestre l'itinerari del qual discórrega íntegrament en el seu territori.  
La Llei 13/2017, de 8 de novembre, de la Generalitat, del taxi de la Comunitat Valenciana, estableix en l'article 18 que el servei del taxi es prestarà, «dins de l'àmbit municipal o de l'àrea de prestació conjunta, amb subjecció a tarifes urbanes obligatòries aprovades per l'ajuntament o la conselleria competent en matèria de transports amb un informe previ, en cas de règim de preus autoritzats, de l'òrgan autonòmic competent en matèria de preus.» Així mateix aquesta Llei permet la regulació dels mitjans de pagament i l'obligatorietat del canvi de moneda.  
  
L'àrea de prestació conjunta d'Alacant (APC-A) va ser creada mitjançant l'Ordre de 12 de juliol de 1994 (DOGV. núm. 8172/20.07.1994), i l'última modificació del seu règim tarifari es va realitzar mitjançant l'Ordre 3/2019, d'11 de desembre, (DOGV 8700/18.12.2019).  
  
L'objecte d'aquesta Ordre és regular les tarifes de l'APC d'Alacant amb vista a complir el principi d'assegurar l'equilibri econòmic de l'activitat i la suficiència del servei, que ha de ser prestat mitjançant titulars que operen al seu risc o ventura, com estableix la Llei 13/2017, de 8 de novembre, del taxi de la Comunitat Valenciana, en el marc de la Llei 2/2015, de 30 de març, de desindexació de l'economia espanyola. Per tant, sent les tarifes del taxi un valor monetari definit per l'Administració, havent-se apreciat un increment en els costos d'explotació del servei, i amb la finalitat de compensar aquesta evolució a l'alça, es considera necessari procedir a la revisió de les tarifes urbanes de l'àrea de prestació conjunta d'Alacant.  
  
Així mateix, amb aquesta Ordre es compleixen els principis de bona regulació als quals es refereix l'article 129 de la Llei 39/2015, d'1 d'octubre, del procediment administratiu comú de les administracions públiques. Així, la norma és respectuosa amb el principi de necessitat, puix que l'aprovació de tarifes ha de realitzar-se amb la periodicitat necessària per a assegurar l'equilibri econòmic de l'activitat i la suficiència del servei, d'acord amb els principis que estableix la Llei del taxi en l'article 3. És respectuosa amb els principis d'eficàcia, eficiència i proporcionalitat, ja que amb aquesta s'aconsegueix la finalitat perseguit amb els mitjans adequats; i amb els principis de transparència i participació exigits per la normativa bàsica estatal i autonòmica en aquesta matèria, ja que s'ha donat participació a associacions de consumidors i organitzacions professionals del taxi.  
Per tot això, en virtut del que es disposa en els articles 28 e) i 43 de la Llei 5/1983, de 30 de desembre, del Consell, de la Llei 13/2017, de 8 de novembre, de la Generalitat, del taxi de la Comunitat Valenciana, de l'article 134 del Decret 105/2019, de 5 de setembre, pel qual s'estableix l'estructura orgànica bàsica de la Presidència i de les conselleries de la Generalitat, amb audiència prèvia de les associacions professionals del sector i de consumidors i usuaris, després dels informes de l'Advocacia General de la Generalitat, complits els tràmits procedimentals establits en el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, i conformement amb el Consell Jurídic Consultiu de la Comunitat Valenciana,  
  
  
  
ORDENE  
  
Article 1. Objecte  
És objecte d'aquesta Ordre la regulació de les tarifes urbanes del taxi en l'àrea de prestació conjunta d'Alacant, conformada en l'actualitat pels municipis d'Alacant, Sant Vicent del Raspeig, Sant Joan, Mutxamel i el Campello.  
  
Article 2. Tarifes de l'àrea de prestació conjunta d'Alacant  
Els serveis de transport públic de viatgers en automòbils de turisme de l'àrea de prestació conjunta d'Alacant, que es realitzen o transcórreguen en l'àmbit territorial de l'àrea, es regiran per les següents tarifes (IVA inclòs).  
Tarifa 1.  
S'aplicarà els dies laborables en horari diürn.  
Baixada de bandera: 1,90 ?.  
Preu per km recorregut: 1,10 ?.  
Preu per hora d'espera: 20,00 ?.  
  
Tarifa 2.  
S'aplicarà els dies laborables en horari nocturn, i els dissabtes i festius en horari diürn i nocturn.  
Baixada de bandera: 2,00 ?.  
Preu per km recorregut: 1,25 ?.  
Preu per hora d'espera: 23,50 ?.  
  
Tarifa 3. Tarifa interurbana ordinària  
S'aplicarà segons el que s'estableix en l'article 2, apartat 1-A) de l'Ordre 9/2017, de 17 d'octubre, de la Conselleria d'Habitatge, Obres Públiques i Vertebració del Territori, per la qual es fixen les tarifes dels serveis interurbans de transport públic discrecional de persones en automòbils de turisme en la Comunitat Valenciana (d'ara en avant, Ordre d'interurbanes) o conformement amb l'articulat de la norma que la substituïsca.  
  
Tarifa 4. Tarifa interurbana especial  
S'aplicarà segons el que s'estableix en l'article 2, apartat 1-B) de l'Ordre d'interurbanes o conforme a l'articulat de la norma que la substituïsca.  
  
Tarifa 0. Tarifa zero  
Se aplicarà a fi de no sobrepassar la quantia màxima permesa per als serveis recaptats telefònica o telemàticament a què es refereix l'article 8. Així mateix, quan per error imputable a la persona que presta el servei es prenga un trajecte que no coincidisca amb l'indicat per la persona usuària, s'utilitzarà la tarifa 0 de manera que aquesta no haja de suportar el cost d'aquest error.  
Preu per km recorregut: 0,00 ?.  
Preu per hora d'espera: 0,00 ?.  
  
Tarifa R. Tarifa retorn  
En cap cas es cobraran els retorns  
Preu per km. Recorregut: 0,00 ?.  
Preu per hora d'espera: 0,00 ?.  
  
Article 3. Definició dels horaris i els festius  
1. Es considerarà horari diürn el comprés entre les 07.00 hores i les 21.00 hores del mateix dia.  
2. Es considerarà horari nocturn el comprés entre les 21.00 hores i les 07.00 hores de l'endemà.  
3. La tarifa 2 s'aplicarà, a més de l'horari nocturn en dia laborable, els dissabtes i festius, tant en horari diürn com nocturn.  
4. A l'efecte d'aplicació de la tarifa 2, se consideraran festius els que hagen sigut declarats com a tals a la ciutat d'Alacant per l'administració competent. En tot cas, s'assimilen a festius els dies 22, 23 i 24 de juny, i el 24 i 31 de desembre.  
  
Article 4. Suplementes  
1. El suplement o suplements, si escau, s'introduiran en el taxímetre a l'inici del servei, en els supòsits de l'apartat 2 i abans de posar el vehicle en moviment i se sumarà a la tarifa corresponent al final del servei.  
2. Quantia dels suplements:  
Entre les 21.00 hores i les 07.00 hores dels dies 24 i 31 de desembre i 5 de gener: 3,00 -  
Des de les 21.00 hores del dissabte de carnestoltes fins a les 08.00 hores del diumenge de Carnestoltes: 3,00 -  
Durant totes les hores compreses des de les 21.00 hores del 21 de juny fins a les 08.00 hores del dia 25 de juny (Nit de la Cremà): 3,00 -  
  
  
Article 5. Mínims de percepció  
1. Els mínims de percepció es cobraran únicament quan la suma de la tarifa i, si és el cas, el suplement, siguen inferiors a les quanties que s'especifiquen en l'apartat 3 d'aquest article. Si fora aplicable el mínim de percepció, no es percebrà cap import per cap altre concepte.  
  
2. El mínim de percepció, quan siga procedent, es mostrarà en el taxímetre una vegada finalitzat el servei.  
3. Quantia dels mínims de percepció:  
Per servei prestat quan siga aplicable la tarifa 1: 4,00 -  
Per servei prestat quan siga aplicable la tarifa 2: 5,20 -  
  
Article 6. Obligatorietat del canvi i mitjans de pagament  
1. Els qui realitzen la prestació del servei hauran de facilitar a les persones usuàries del taxi canvie fins a 20,00 - si el preu del trajecte fora inferior a aquesta quantitat. Si l'import a satisfer fora superior a 20 - se li haurà de facilitar canvi fins als 50 ?.  
2. En tots els vehicles de l'àrea de prestació conjunta d'Alacant, es posarà a la disposició de les persones usuàries un terminal punt de venda (TPV) o datàfon per a targetes de dèbit o crèdit.  
3. Las persones conductores podran així mateix percebre la carrera a través d'altres mitjans de pagament (telefonia mòbil) si la persona usuària ho sol·licita i el vehicle disposa d'aquests mitjans.  
4. Del servei realitzat s'entregarà, als qui l'utilitzen, un document justificatiu d'aquest, emés per la impressora del taxímetre, en el qual conste el preu, origen i destinació del servei, el número d'autorització del taxi, la tarifa aplicada i la identificació de la persona titular de l'autorització. La Direcció General competent en matèria de transport podrà establir mitjançant resolució un model de rebut per a entregar als qui el sol·liciten.  
  
Article 7. Sistema tarifari i visibilitat del quadre de tarifes  
1. El sistema tarifari està integrat pel taxímetre, el mòdul lluminós situat en la part superior del vehicle indicador de la tarifa i la impressora vinculada al taxímetre.  
2. El mòdul lluminós estarà vinculat al taxímetre i indicarà en tot moment la tarifa que corresponga, permetent la seua visualització exterior. La direcció general competent en matèria de transport podrà regular mitjançant resolució les funcionalitats del mòdul lluminós superior.  
  
3. Podrà incorporar-se el vehicle algun tipus de funcionalitat que permeta identificar situacions de risc potencial per a la persona que presta el servei de taxi.  
4. Els vehicles de l'àrea de prestació conjunta d'Alacant mostraran, en lloc perfectament visible per a la persona usuària, un exemplar adhesiu amb totes les tarifes vigents, d'acord amb l'annex I d'aquesta Ordre.  
5. Igualment, en lloc perfectament visible per a la persona usuària es col·locarà un adhesiu amb les normes d'ús, segons el model de l'annex II d'aquesta Ordre.  
6. El valor monetari de cada salt de taxímetre serà de cinc cèntims d'euro (0,05 ?).  
  
Article 8. Imports màxims d'arribada en serveis sol·licitats telemàtica o telefònicament  
1. En els serveis recaptats telemàtica o telefònicament, la persona que preste el servei haurà d'arribar al punt de recollida de la persona usuària sense que el taxímetre excedisca un màxim de 6,00 ?.  
2. No obstant això quan el servei se sol·licite des d'un punt situat a més de 8 km de distància de la parada de taxis més pròxima, el màxim no excedirà de 9,50 ?.  
3. Els màxims seran independents del dia de la setmana i de la franja horària en què s'haja sol·licitat el servei, i únicament suposen un límit a la quantia a partir de la qual s'aplicarà la tarifa 0.  
  
  
Disposició addicional  
  
Única. Clàusula de no despesa  
L'aplicació i el desenvolupament d'aquesta Ordre no pot tindre cap incidència en la dotació de tots i cadascun dels capítols de despesa de la Generalitat i, en tot cas, les despeses hauran de ser atesos amb els mitjans personals i materials existents en aquesta conselleria.  
  
  
Disposicions transitòries  
  
Única. Aplicació de les tarifes  
La introducció de les tarifes en els aparells taxímetres per a implementar el que es disposa en aquesta Ordre haurà de realitzar-se en el termini de dos mesos des de la seua entrada en vigor.  
  
  
Disposició derogatòria  
  
Única. Derogació normativa  
Queda expressament derogada l'Ordre 3/2019, d'11 de desembre, de la Conselleria de Política Territorial, Obres Públiques i Mobilitat, per la qual es regulen les tarifes urbanes dels serveis de transport públic de persones en vehicles automòbils de menys de nou places, de l'àrea de prestació conjunta d'Alacant. Així mateix, queden derogades totes les disposicions del mateix o inferior rang que s'oposen al que es disposa en la present Ordre.  
  
  
Disposicions finals  
  
Primera. Aplicació i execució  
Es faculta la persona titular de la direcció general competent en matèria de transport per a l'aplicació i execució de la present Ordre.  
  
  
Segona. Entrada en vigor  
La present Ordre entrarà en vigor l'endemà de ser publicada en el Diari Oficial de la Generalitat Valenciana.  
  
València, 27 de juliol de 2022  
  
La consellera de Política Territorial,  
Obres Públiques i Mobilitat  
REBECA MARIOLA TORRÓ SOLER